En liten (ca. 4,5 millimeter), avlang, fint hårete, svart snutebille med lang snute. Antennene er tynne, ikke knebøyde, med en spoleformet, tre-leddet klubbe, med kranser av nokså lange børstehår. Snuten er litt lenger enn resten av hodet + pronotum. Hodet er firkantet, fasettøynene middelsstore og utstående. Pronotum er tønneformet, litt lengre enn bredt. Dekkvingene er kort rundede, med grove punktrader. Beina er middels lange og kraftige.